Diari Oficial de la Generalitat Valenciana


Sumari del DOGV 4371, del 05-11-2002 (2002/11051)

Actuacions de juí de desnonament d'habitatge número 333/1999. Cèdula de notificació.
------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/11772


Organisme emissor
:   Jutjat de Primera Instància Número 22 de València

Tipus de document
:   Anunci

Actuacions de juí de desnonament d'habitatge número 333/1999. Cèdula de notificació. [2002/F11544]
  
María Alfonso Seijas Rodríguez, secretària del Jutjat de Primera Instància número 22 de València, faig saber:
  
Que en la resolució dictada en les actuacions de juí de desnonament d'habitatge seguides en este jutjat amb el número 333/1999, a instàncies de María Molla Torró (que ha substituït Concepción Molla Torró), representada per la procuradora María Carmen Máñez Castellano, contra Fernando Núñez Llamas, s'ha acordat notificar al demandat rebel i amb parador desconegut, Fernando Núñez Llamas, la sentència dictada en estos amb data 29 de juliol de 2002, la decisió de la qual és la següent:
  
«Decisió
  
Estime la demanda interposada per la procuradora senyora Máñez Castellano, en nom i representació de María Molla Torró, declarada incapaç, i com a defensora María Amparo Molla Sánchez, contra Fernando Núñez Llamas, declarat en rebel·lia; declare resolt per falta de pagament el contracte d'arrendament subscrit entre les parts respecte de l'habitatge situat a València, al carrer d'Arts i Oficis, número 16, porta 6a, i en conseqüència condemne el demandat a desallotjar-lo i deixar-lo lliure dins del termini legal, amb advertiment de llançament si així no ho verifiquen, tot això amb imposició de les costes causades en el procediment present.
  
Contra esta resolució es pot interposar recurs d'apel·lació mitjançant escrit preparatori a presentar en este òrgan jurisdiccional en el termini de cinc dies comptats des del dia següent a la notificació d'esta resolució, termini en què s'hauran d'acreditar els aspectes referents a la consignació, depòsit, aval de l'article 449.1 i si fa al cas 2 de la Llei 1/2000 de les quantitats corresponents: ?...1. En els processos que comporten el llançament, no s'admetran al demandat els recursos d'apel·lació, extraordinari per infracció processal o cassació si, en preparar-los, no manifesta, acreditant-ho per escrit, tindre satisfetes les rendes vençudes i les que d'acord amb el contracte hagen de pagar avançades. 2. Els recursos d'apel·lació, extraordinari per infracció processal o cassació, a què es referix l'apartat anterior, es declararan deserts, qualsevol que siga l'estat en què es troben, si durant la substanciació d'estos el demandat recurrent deixara de pagar els terminis que vencen o els que haja d'avançar. L'arrendatari podrà avançar o consignar el pagament de diversos períodes no vençuts, els quals se subjectaran a liquidació una vegada ferma la sentència. En tot cas, l'abonament d'estos imports no es considerarà novació del contracte...-, tot això sense perjuí dels efectes que si fa al cas tinguen les declaracions de l'article 231 del cos legal esmentat.
  
Esta és la meua sentència, que pronuncie, mane i firme.»